
Здравейте. Назначена съм по четири члена – 67, 68 Ал. 1 т 1, 70 и 119 от КТ. Моля за информация това възможно ли е и кой е действащия член в този случай? В договора никъде не е упоменат срок, или до завършването на каква работа е действащ договора. 


 

В договора ми присъстват четири члена по които съм назначена
============================================================

 

Здравейте, Катя Чаушева,


няма законова разпоредба, според която в договора следва да са упоменати определен брой разпоредби. Във всички случаи следва да са посочени по начин, че да става ясно какъв договор сте сключила. 


Препоръчително е адвокат да прегледа договора Ви.


Поздрави,  

адв. Николина Митова  

тел. 0898 303092




Здравейте, Катя Чаушева,


както посочвате, вероятно сте сключила срочен договор със срок на изпитване. По-долу са разпоредбите на чл. 67, 68, ал. 1, т. 1 и чл. 70 КТ.  

“Трудовият договор може да бъде сключен:  

1. за неопределено време;  

2. като срочен трудов договор.  

(2) Трудовият договор се смята сключен за неопределено време, ако изрично не е уговорено друго.  

(3) (Нова – ДВ, бр. 25 от 2001 г., в сила от 31.03.2001 г.) Трудовият договор за неопределено време не може да се превръща в договор за определен срок, освен при изричното желание на работника или служителя, изразено писмено.


Чл. 68. (1) (Изм. – ДВ, бр. 100 от 1992 г., предишен текст на чл. 68, доп. – ДВ, бр. 25 от 2001 г., в сила от 31.03.2001 г.) Срочен трудов договор се сключва:  

1. (изм. – ДВ, бр. 100 от 1992 г.) за определен срок, който не може да бъде по-дълъг от 3 години, доколкото в закон или в акт на Министерския съвет не е предвидено друго;”  

“Когато работата изисква да се провери годността на работника или служителя да я изпълнява, окончателното приемане на работа може да се предшествува от договор със срок за изпитване до 6 месеца. Такъв договор може да се сключи и когато работникът или служителят желае да провери дали работата е подходяща за него.  

(2) (Нова – ДВ, бр. 25 от 2001 г., в сила от 31.03.2001 г.) В договора по ал. 1 се посочва в чия полза е уговорен срокът за изпитване. Ако това не е посочено в договора, приема се, че срокът за изпитване е уговорен в полза и на двете страни.  

(3) (Предишна ал. 2 – ДВ, бр. 25 от 2001 г., в сила от 31.03.2001 г.) През време на изпитването страните имат всички права и задължения както при окончателен трудов договор.  

(4) (Изм. – ДВ, бр. 100 от 1992 г., предишна ал. 3 – ДВ, бр. 25 от 2001 г., в сила от 31.03.2001 г.) В срока за изпитването не се включва времето, през което работникът или служителят е бил в законоустановен отпуск или по други уважителни причини не е изпълнявал работата, за която е сключен договорът.  

(5) (Нова – ДВ, бр. 25 от 2001 г., в сила от 31.03.2001 г.) За една и съща работа с един и същ работник или служител в едно и също предприятие трудов договор със срок за изпитване може да се сключва само веднъж.”


Поздрави,  

адв. Николина Митова  

тел. 0898 303092


